Mesajo

Par mesajo se intende el testo de na comunicasion direta da on emisor a on destinatario. El pì de le 'olte on mesajo l'è on scrito so carta o de tipo telematego.

A tuti ni'altri ne riva mesaji ogni dì, bastaria pensare a cuanti che ghin riva so le varie app de mesajeria istantanea come whatsapp o traerso na letara de carta, on SMS e altri.

I se ciama mesaji vocali cheli che se scolta.

Tuti i mesaji i pasa par on canale, che varia a segonda del tipo de mesajo. In pułìtega se cata de frecuente la parola mesajo, par dirghe a on scanbio de informasion ufisale tra istitusion ad exenpio, o tra istitusion e redasion de notisie. In informatega la parola mesajo ga tanti significai spesifisi, bastaria vardar par exenpio i mesaji inte i sistemi distribuii e i mesaji inte le reti de computer.

 Varda anca 

 SMS
 Whatsapp

Categoria:Teorie de ła comunicasion
Categoria:Mexi de comunicasion
Categoria:Teorie de l'informatega
Categoria:Scritura